EkBass/fiwiki-20250220-pages-articles huggingface dataset:
Ariël Jacobs

Ariël Jacobs (s. 25. heinäkuuta 1953) on belgialainen jalkapallovalmentaja ja entinen pelaaja. ==Ura== Jacobsin pelaajaura jäi vaatimattomaksi ja hän edusti Belgian alasarjoissa pelanneita joukkueita. Valmennusuransa hän aloitti pelaajana edustamansa K. Diegem Sportin peräsimessä 1984 pelaajavalmentajana. Hän valmensi seuraa kolme vuotta, kunnes siirtyi Belgian jalkapalloliiton palvelukseen. Joulukuussa 1999 hän palasi seuratasolle valmentajaksi RWD Molenbeekin peräsimessä. Kahden vuoden jälkeen hän siirtyi RAA Louviéroisen päävalmentajaksi ja johdatti seuran Belgian cupin mestariksi kaudella 2002/03. Louiviéroise-pestinsä jälkeen hän toimi lyhyen aikaa KSC Lokerenin ja Excelsior Mouscronin valmentajana, kunnes siirtyi kesällä 2007 RSC Anderlechtin apuvalmentajaksi. Marraskuussa 2007 Jacobs korvasi erotetun Franky Vercauterenin RSC Anderlechtin päävalmentajaksi seuran ollessa neljäntenä Belgian liigassa. Jacobsin johdolla RSC on jäänyt kakkoseksi Belgian liigassa kahdesti perättäin. Kaudella 2008/09 se hävisi mestaruuden Standard Liègelle vasta mestaruusfinaalissa 2–1.Standard Lüttich verteidigt Titel Seuraavalla kaudella Jacobs kuitenkin otti omansa ja palautti RSC:n mestaruuskantaan kolmen vuoden tauon jälkeen. Mestaruus ratkesi RSC:n voitettua Club Brüggen pudotuspelisarjan kuudennella kierroksella 2–1.Anderlecht juhlii Belgian mestaruutta Kaudella 2010–2011 Anderlecht joutui tyytymään liigassa kolmanteen sijaan, mutta kaudella 2011–2012 Jacobs palautti joukkueensa jälleen mestaruuskantaan.Aus der Daum: Anderlecht ist Meister! Mestaruudesta huolimatta Jacobs jätti Anderlechtin kauden jälkeen.Ariël Jacobs stapt op bij Anderlecht Kesäkuussa 2012 Jacobs allekirjoitti kaksivuotisen sopimuksen Tanskan Superliigassa toiseksi sijoittuneen FC Kööpenhaminan kanssa.Ariel Jacobs appointed new FCK manager Jacobs palautti FCK:n Tanskan liigamestariksi yhden kauden tauon jälkeen keväällä 2013. Belgialaisen toinen kausi alkoi heikommin ja hän sai potkut elokuun lopulla 2013, kun FCK ei ollut voittanut yhtään viidestä ensimmäisestä liigaottelusta.København dismiss Jacobs, reappoint Solbakken Lokakuun puolivälissä 2013 Jacobsista tuli Ranskan liigan häntäpäähän juuttuneen Valenciennes'n päävalmentaja.Jacobs nouvel entraîneur Hän ei onnistunut nostamaan seuraa pois putoamisviivan alapuolelta, vaan joukkue putosi kauden jälkeen Ligue 2:een. Hän erosi talousvaikeuksissa painivan seuran palveluksesta heinäkuussa 2014.Valenciennes : Jacobs s’en va ==Meriitit== * Tanskan mestaruus: 2013 * Belgian mestaruus (2): 2010, 2012 * Belgian Cup: 2003, 2008 * Belgian supercup: 2010 * Belgian vuoden valmentaja: 2010 == Lähteet == Luokka:Belgialaiset jalkapallovalmentajat Luokka:Belgialaiset jalkapalloilijat Luokka:Vuonna 1953 syntyneet Luokka:Elävät henkilöt
Rock the Rebel / Metal the Devil

__NOTOC__ Rock the Rebel / Metal the Devil on tanskalaisen Volbeat-yhtyeen vuonna 2007 julkaisema albumi. Levyltä radiosoittoon pääsivät kappaleet ”Sad Man’s Tongue” ja ”Radio Girl”. Singleinä levyltä julkaistiin kappaleet ”The Garden’s Tale”, ”Sad Man’s Tongue” ja ”Radio Girl”. Albumi ylsi Suomen virallisen listan sijalle 14. == Kappaleet == == Kokoonpano == * Michael Poulsen – laulu, kitara * Franz "Hellboss" – kitara * Thomas Bredahl – kitara (mainittu tuotantotiedoissa, ei esiintynyt albumilla) * Anders Kjølholm – basso * Jon Larsen – rummut == Arvostelut == * Blabbermouth: Blabbermouth: CD review * Metal Invader: == Lähteet == == Aiheesta muualla == * * Luokka:Vuoden 2007 albumit Luokka:Volbeatin albumit
Pohjantähti-Elokuva

Pohjantähti-Elokuva Oy on vuonna 1993 perustettu tuotantoyhtiö, joka on keskittynyt mainos-, dokumentti- ja yrityselokuviin. Pohjantähti-Elokuvan toimitusjohtaja ja tuottaja on Pauliina Teirikari. Yhtiön perustaja Pepe Teirikari on toiminut mainos- ja lyhytelokuvien tuottajana yli 40 vuotta, ja toimii yrityksessä hallituksen puheenjohtajana. Pohjantähti-Elokuva on saavuttanut kansainvälistä menestystä useilla mainos- ja lyhytelokuvafestivaaleilla, muun muassa Mobius Awards, New York Festivals ja WorldFest Houston. Pohjantähti-Elokuvan merkittävimpiä asiakkaita ovat olleet DNA Finland, Fazer leipomot, Finnair, Hartwall, HKScan, Helsingin seudun liikenne, Lidl, Lumene, LU Suomi, Lännen Tehtaat, MTV3, Silja Line, TeliaSonera ja Tikkurila Oy. ==Ohjaajat== *Klaus Härö *JP Siili *Pami Teirikari *Mari Mantela *Akseli Tuomivaara *Sami Korjus ==TV-ohjelmia ja juhlavuosielokuvia== *I’ll remember Old House *Eila Hiltunen – aikojen saatossa *Karjala – Pohjolan bysantti *Raja / Border *Honkarakenne *Valion mainonnan 100-vuotishistoriikki *Kaikkien aikojen parhaat sekunnit, MTV3 50 vuotta *Bon Voyage!, Silja Line 50 vuotta ==Aiheesta muualla== *Pohjantähti- Elokuvan kotisivut *SATU ry. Luokka:Suomalaiset elokuvayhtiöt Luokka:Mainonta
Jean-Pierre Vidal

Jean-Pierre Vidal (s. 27. helmikuuta, 1977) on ranskalainen alppihiihtäjä ja olympiavoittaja. Hän on erikoistunut pujotteluun. Vidal voitti yllätyksellisesti olympiakultaa pujottelusta Salt Lake Cityssä 2002, jossa Sébastien Amiezin kakkossijalla ranskalaiset ottivat sensaatiomaisen kaksoisvoiton. Hän voitti MM-kisoista 2005 pronssia joukkuekilpailusta. Hän on voittanut kaksi maailmancupin osakilpailua: 22. joulukuuta 2001 Kranjska Gorassa, ja 22. tammikuuta 2006 Kitzbühelissä. Molemmat voitot ovat pujottelusta. Vidal on voittanut myös viisi kertaa maansa mestaruuden. kolme pujottelusta ja kaksi syöksystä. Luokka:Ranskalaiset alppihiihtäjät Luokka:Ranskalaiset olympiavoittajat Luokka:Vuonna 1977 syntyneet Luokka:Elävät henkilöt
8 päivää ensi-iltaan

8 päivää ensi-iltaan on 25. tammikuuta 2008 ensi-iltansa saanut suomalainen elokuva, jonka on ohjannut Perttu Leppä. Sen pääosissa ovat Laura Birn, Mikko Leppilampi, Iina Kuustonen ja Elina Knihtilä. Elokuvan mainosmusiikkina käytettiin Anna Abreun kappaletta ”End of Love”. == Juoni == Teatteriin on tulossa ensi-iltaan vuoden päänäytelmä Romeo ja Julia. Noora, joka näyttelee Juliaa, loukkaantuu teatterin juhlissa, kun ensi-iltaan on vain kahdeksan päivää. Kuiskaajana toimiva Vilma, joka kärsii menneisyyden kokemusten tuomasta lavakammosta, saa tilaisuuden elämänsä rooliin. Vilman ja Laurin, Romeon komean näyttelijän, välille kehkeytyy suhde, jonka juoniva Noora yrittää kaikin tavoin estää päästäkseen takaisin Julian rooliin. Vilmalla on ongelmia viimeisen kohtauksen kanssa, sillä hän ei ole päässyt yli poikaystävänsä kuolemasta. ==Näyttelijät== == Lähteet == Luokka:Suomalaiset komediaelokuvat Luokka:Vuoden 2008 suomalaiset elokuvat Luokka:Perttu Lepän ohjaamat elokuvat
Debora

Debora () oli Vanhan testamentin naisprofeetta ja Israelin kuningaskuntaa edeltäneen ajan neljäs Tuomari. Hän oli ainoa naistuomari. Deboran tarina kerrotaan kahdesti Tuomarien kirjassa: 4. ja 5. luvuissa. Ensimmäinen todistus on proosallinen ja se kertoo israelilaisten sotajoukkojen voitosta kanaanilaisista. Israelilaisia johti kenraali Barak, joka ei kuitenkaan pystynyt ennustuksen mukaan ottamaan henkilökohtaisesti voittoa kanaanilaisten kenraalista Siserasta. Kanaanilaisen telttojentekijän Heberin vaimo Jeal tappoi Siseran telttavaarnalla.Tuom. 4 Tuomarien kirjan viidennessä luvussa on sama tarina runomuodossa. Tätä lukua usein kutsutaan nimellä Deboran laulu ja se on saatettu kirjoittaa jo 700-luvulla eaa. Se on täten vanhimpia Raamatun lukuja ja varhaisimpia säilyneitä esimerkkejä hepreankielisestä runoudesta. Debora on myös ensimmäisiä kuvauksia naisen osallistumisesta taisteluun. Deboran laulu saattoi sisältyä kadonneeseen Herran sotien kirjaan, joka mainitaan Neljännessä Mooseksen kirjassa. Vain vähän tiedetään Deboran yksityiselämästä. Hän oli naimisissa Lapidoth-nimisen miehen kanssa. Debora oli runoilija ja hänellä oli tapana istua palmupuun alla Raman ja Betelin välisellä alueella. Israelissa oli rauha 40 vuoden ajan sen jälkeen, kun Debora ja Barak olivat voittaneet Siseran ja kanaanilaisten armeijan.Tuom. 5 == Lähteet == == Aiheesta muualla == * Deborah Raamatussa Luokka:Vanhan testamentin henkilöt
Willard Libby

Willard Frank Libby (17. joulukuuta 1908 Gran Valley, Colorado – 8. syyskuuta 1980 Los Angeles) oli yhdysvaltalainen fysikaalinen kemisti. Hän sai Nobelin kemianpalkinnon vuonna 1960 radiohiiliajoituksen keksineen ryhmän johtamisesta. Libby sai filosofian tohtorin arvonimen Kalifornian yliopistosta vuonna 1933. Siellä hän myös toimi lehtorina ja myöhemmin avustavana professorina. Vuonna 1930 Libby rakensi tarkkoja geigermittareita, jotka pystyivät havaitsemaan heikon luonnollisen ja keinotekoisen radioaktiivisuuden. Myöhemmin Libby työskenteli Princetonin yliopistossa. Toisen maailmansodan jälkeen Libby osallistui Manhattan-projektiin yhdessä Harold Clayton Ureyn kanssa. Libby oli vastuussa uraanin isotoopin U-235:n väkevöinnistä.Libbyn elämäkerta Nobel-säätiön sivuilla Vuonna 1945 hänestä tuli professori Chicagon yliopistoon. Vuonna 1954 hänet nimitettiin Yhdysvaltain atomienergiakomission jäseneksi. 1959 Libbystä tuli professori Kalifornian yliopistoon Los Angelesiin. Siellä hän toimi aina eläkkeelle siirtymiseensä vuoteen 1976 asti. Libby toimi Kalifornian yliopiston geofysiikan ja planetaarisen fysiikan instituutin johtajana. Vuonna 1966 hän meni naimisiin Leona Woods Marshallin kanssa. Libby myös selvitti, että vedyn tritiumisotooppia voitaisiin käyttää veden ja viinin päiväämiseen. 1950-luvulla Libby arvioi, että ilmakehässä suoritettavissa ydinkokeissa vapautuvan radioaktiivisen hiilen määrä on niin pieni, ettei sillä ole merkitystä verrattuna kosmisen säteilyn altistukselle. Linus Pauling käytti Libbyn omaa dataa ja laski, millaisia terveysvaikutuksia tuohon aikaan suunnitellut ydinkokeet aiheuttaisivat. Tämä johti tiedemiesten vetoomukseen yhdinkokeiden kieltämiseksi ja lopulta Paulingin rauhan Nobeliin. == Lähteet == Luokka:Nobelin kemianpalkinnon saajat Luokka:Yhdysvaltalaiset kemistit Luokka:Vuonna 1908 syntyneet Luokka:Vuonna 1980 kuolleet
Adolf Molnár

Adolf Molnár (10. maaliskuuta 1905 Wien – 20. kesäkuuta 1988) oli Itävallasta kotoisin ollut kirjailija ja toimittaja, joka muutti vähän ennen toista maailmansotaa Suomeen. Wienissä syntynyt Molnár ehti toimia merimiehenä, toimittajana, kirjailijana ja maankiertäjänä, ennen kuin hän joutui vasemmistolaisten sympatioidensa johdosta pakenemaan Adolf Hitlerin hallintoa 1930-luvun lopulla, asettuen lopulta 1939 Helsinkiin. Talvisodan aikana Molnár pestautui vapaaehtoisena Lapualla koulutettuun ulkomaalaispataljoonaan, mutta vasta jatkosodan aikana 1941 hän joutui rintamapalvelukseen. Molnár palveli Suomen armeijassa vapaaehtoisena Er.P 1:ssä Hangon rintamalla. Molnár kirjoitti vaiheistaan omaelämäkerrassaan Suuri ilveily (saks. Unstet und flüchtig). Markus Viljanen ohjasi 1987 samannimisen tv-dokumentin Molnarin elämäkerran perusteella. Ronald Bonimair laati vuonna 2008 Adolf Molnárista yliopistollisen diplomityön Exil in Finnland: Adolf Molnar und sein autobiographischer Roman "Unstet und flüchtig!".. == Teoksia == * Hangon mottia härnäämässä, saksankielisestä käsikirjoituksesta Wir lagen vor Hangö suom. Lauri Hirvensalo. WSOY 1942 * Vi drog genom landet, översättning från manuskriptet Wir zogen durch Land av Brita Hiort af Ornäs. Söderström 1944 * Det svarta fåret. Söderström 1945 * Aurinko kutsuu, suom. Toini Kivivuori. Suomen kirja 1945 * Suuri ilveily, romaani. Fennia 1946 * Sol över livet, översättning av Brita Hiort af Ornäs. Söderström 1946 * Väg utan mål, översättning från författarens tyska manuskript av Per Jansson. Söderström 1947 * Unstet und flüchtig : eine Lebensgeschichte. Luchterhand, Darmstadt 1982 (suomeksi nimellä Suuri ilveily, suom. Taisto Nieminen, runot suom. Anna- Maija Raittila. Kirjayhtymä 1983) * Des deutschen Volkes Wunderborn, roman. Löcker 1983 == Lähteet == * Imdb.com: Tv-dokumentin Suuri ilveily tiedot ===Viitteet=== Luokka:Itävaltalaiset kirjailijat Luokka:Talvisodan vapaaehtoiset Luokka:Vuonna 1905 syntyneet Luokka:Vuonna 1988 kuolleet
Barak

Barak () oli Vanhassa testamentissa mainittu kenraali. Hän oli Abinoamin poika ja naisprofeetta Deboran armeijan johtaja. Barak ja Debora kukistivat kanaanilaiskenraali Siseran joukot, jotka olivat sortaneet israelilaisia kahdenkymmenen vuoden ajan. Taistelusta, jossa Deboran ja Barakin voittivat kanaanilaiset, kerrotaan Tuomarien kirjan neljännessä ja viidennessä luvussa. Näistä ensimmäinen on proosallinen ja jälkimmäinen ns. Deboran laulu runollinen. Debora antoi Barakille Herran käskyn kerätä kymmenentuhannen miehen joukon ja lähteä Taborinvuorelle. Barak saisi voittaa Siseran joukot Kisoninpurolla. Barak halusi kuitenkin Deboran tulevan mukaan, minkä seurauksena Barak ei saisi kuitenkaan kunniaa voitosta, vaan Siseran tappaisi nainen. Sisera pakeni kesken taistelun ja piiloutui keniläisen Haberin telttaan, jonne Haberin vaimo Jael tappoi Siseran telttavaarnalla.Tuom. 4 Uuden testamentin Heprealaiskirjeessä Barakia muistetaan yhtenä niistä, jotka kukistivat uskon voimalla valtakuntiaHepr. 11 . == Lähteet == Luokka:Vanhan testamentin henkilöt
Oskar Becker

Oscar Becker (5. syyskuuta 1889 Leipzig, Saksa – 13. marraskuuta 1964 Bonn, Länsi-Saksa) oli saksalainen filosofi, loogikko, matemaatikko ja matematiikan historioitsija. Becker opiskeli matematiikkaa Leipzigin yliopistossa. Hänen väitöskirjansa (1914) ohjasivat Otto Hölder ja Karl Rohn. Becker palveli armeijassa ensimmäisessä maailmansodassa, ja palasi opiskelemaan filosofiaa Edmund Husserlin oppilaana. Hänen habilitaatioväitöksensä (1923) käsitteli geometrian fenomenologisia perusteita ja näiden fysikaalisia sovellutuksia. Becker toimi Husserlin apulaisena ja toimitti Jahrbuch für Philosophie und phänomenologische Forschung -vuosikirjaa. Beckerin pääteos on Mathematische Existenz, joka ilmestyi vuosikirjassa vuonna 1927. Becker hyödynsi sekä Husserlin fenomenologiaa että Martin Heideggerin hermeneutiikkaa. Hänen ajatuksiaan kritisoivat sekä uuskantilaiset että valtavirran rationalistiset loogikot. Beckerin teosten vaikutus myöhempään keskusteluun matematiikan perustasta on jäänyt pieneksi. Beckerin oppilaita ovat olleet mm. Jürgen Habermas ja Hans Sluga. == Teoksia == * Ueber die Zerlegung eines Polygons in exclusive Dreiecke auf Grund der ebenen Axiome der Verknuepfung und Anordnung (1914) * "Beitraege zur phaenomenologische Begruendung der Geometrie und ihre physikalischen Anwendungen", julkaisussa Jahrbuch fuer Philosophie und phänomenologische Forschung, IV (1923), ss. 493-560 * "Mathematische Existenz. Untersuchungen zur Logik und Ontologie mathematischer Phänomene", julkaisussa Jahrbuch für Philosophie und phänomenologische Forschung, Bd. VIII (1927), ss. 440-809 * "Zur Logik der Modalitäten", julkaisussa Jahrbuch für Philosophie und phänomenologische Forschung, Bd. XI (1930), ss. 497-548 * "Die Philosophie Edmund Husserl's", julkaisussa Kant-Studien vol. 35 (1930), ss. 119-150. * Eudoxus-Studien: ** ”I: Eine voreudoxische Proportionenlehre und ihre Spuren bei Aristoteles und Euklid”, Quellen und Studien zur Geschichte der Mathematik, Astronomie und Phyik B. II (1933), 311-330. ** ”II: Warum haben die Griechen die Existenz der vierten Proportionale angenommen” 369-387 ** ”III: Spuren eines Stetigkeitsaxioms in der Art des Dedekindschen zur Zeir des Eudoxos”, vol. 3 (1936) 236-244 ** ”IV: Das Prinzip des ausgeschlossenen Dritten in der griechischen Mathematik”, 370-388 ** ”V: Die eudoxische Lehre von den Ideen und den Farben”, 3 (1936) 389-410. * Grundlagen der Mathematik in geschichtlicher Entwicklung (1954) * Dasein und Dawesen. Gesammelte philosophische Aufsätze (1963) * Kirjeet Hermann Weylille, teoksessa Mancosu, Paolo ja Ryckman, T. A.: “Mathematics and Phenomenology: The Correspondence between O. Becker and H. Weyl,” Philosophia Mathematica, 3d Series, vol. 10 (2002) ss. 174-194. Luokka:Fenomenologit Luokka:Saksalaiset filosofit Luokka:Saksalaiset matemaatikot Luokka:Vuonna 1889 syntyneet Luokka:Vuonna 1964 kuolleet
Artūras Katulis

Artūras Katulis (s. 5. elokuuta 1981) on liettualainen jääkiekkoilija, joka pelaa puolustajana. Katulis aloitti ammattilaisuransa vuonna 1997, milloin hän teki kolmen vuoden sopimuksen SC Energijan joukkueessa. Hän keräsi Energija tehot 5 + 4. Sen jälkeen hän on pelannut Jantar Severskissa, H’K Njoman Hrodnassa, Neftjanik Leninogorskissa, Kristall Saratovissa ja tanskalaisessa Sønderjyskessä. Kaudeksi 2007–2008 hän siirtyi SaiPaan ja oli SM-liigan ensimmäinen liettualaispelaaja. SaiPasta Katulis siirtyi Venäjälle, Vysšaja Ligan Dizel Penzaan. Seuraavan kauden hän pelasi saman sarjan Neftjanik Almetjevskissa. Kauden 2010–2011 Katulis pelasi latvialaisessa Liepājas Metalurgsissa, joka pelasi Valko-Venäjän Ekstraliigaa. Seuraavaksi kaudeksi hän siirtyi ukrainalaiseen Berkut Kiovaan. Katulis lukeutuu myös Liettuan maajoukkueen vakionimiin. Hän on edustanut Liettuaa monissa 2-divisioonan arvokisoissa. Hänen vahvuutensa ovat hyvät syöttötaidot ja rauhallinen kiekonkäsittely. == Lähteet == * *Katulis Eurohockey.com-sivustolla Luokka:Liettualaiset jääkiekkoilijat Luokka:Vuonna 1981 syntyneet Luokka:Elävät henkilöt
Aron Gurwitsch

Aron Gurwitsch (17. tammikuuta 1901 Vilna, Liettua – 25. kesäkuuta 1973 Zürich, Sveitsi) oli liettualaissyntyinen juutalainen filosofi, joka kasvoi Saksassa, muutti Ranskaan vuonna 1933 ja Yhdysvaltoihin vuonna 1940. Filosofina Gurwitsch lukeutui transsendentaaleihin fenomenologeihin. Saksassa hän opiskeli mm. Carl Stumpfin oppilaana. Ranskassa asuessaan Gurwitsch opetti Sorbonnen yliopistossa ja tutustui Maurice Merleau-Pontyyn. Yhdysvalloissa hän opetti Johns Hopkinsin yliopistossa, Harvardin yliopistossa, Wheaton Collegessa, Brandeisin yliopistossa sekä New School for Social Researchissa. == Teoksia == * Phänomenologie der Thematik und des reinen Ich (1928) * Die mitmenschlichen Begegnungen in der Milieuwelt (1931, habilitaatioväitös) * Théorie du champ de la conscience (1957) * Der Begriff des Bewußtseins bei Kant und Husserl (1964) * Studies in phenomenology and psychology (1966) * Leibniz (1974) * Phenomenology and the Theory of Science. Toimittanut Lester Embree (1974) == Aiheesta muualla == * The Aron Gurwitsch Page Luokka:Fenomenologit Luokka:Liettualaiset filosofit Luokka:Yhdysvaltalaiset filosofit Luokka:Vuonna 1901 syntyneet Luokka:Vuonna 1973 kuolleet
Jernej Damjan

Jernej Damjan (s. 28. toukokuuta 1983 Ljubljana, Slovenian ST) on slovenialainen mäkihyppääjä ja MM-mitalisti. Damjan on saavuttanut urallaan neljä joukkuekilpailun MM-mitalia: hopeaa lentomäestä Oberstdorfissa 2018 sekä pronssia normaalimäestä Oberstdorfissa 2005, suurmäestä Oslossa 2011 ja lentomäestä Vikersundissa 2012. Henkilökohtaisissa kilpailuissa Damjanin paras sijoitus on kuudes tila Oberstdorfin 2005 normaalimäestä. Samojen kisojen suurmäessä hän oli kolmastoista. Damjan sijoittui Torinon olympialaisissa 2006 normaalimäessä 28:nneksi ja suurmäessä sijalle 35. Oberstdorfin lentomäen MM- kilpailuissa 2008 hän oli kahdestoista. Oslon MM-kilpailuissa 2011 hän oli suurmäessä 13:s. Sotšin olympialaisissa 2014 hän oli normaalimäessä yhdeksäs ja suurmäessä 17:s. Oberstdorfin MM-lentomäessä 2018 hän sijoittui 15:nneksi. Pyeongchangin olympialaisissa 2018 hän oli suurmäessä 16:s. Seefeldin MM- kilpailuissa 2019 hän sijoittui normaalimäessä 11:nneksi. Maailmancupissa Damjan on saavuttanut kaksi osakilpailuvoittoa: Sapporossa tammikuussa 2014 ja Rukalla marraskuussa 2017. Lisäksi hän on sijoittunut toiseksi Willingenissä helmikuussa 2008 ja Sapporossa tammikuussa 2014 sekä kolmanneksi Willingenin suurmäessä ja Planican lentomäessä kaudella 2006–2007, Willingenissä helmikuussa 2014 ja Engelbergissä joulukuussa 2014. Damjan on sijoittunut maailmancupin kokonaiskilpailussa neljä kertaa viidentoista parhaan joukkoon. Parhaimmillaan hän on ollut kolmastoista kaudella 2013–2014. Damjan on voittanut maansa mestaruuden vuosina 2002 ja 2004. Häntä on valmentanut Ari- Pekka Nikkola. ==Lähteet== * Luokka:Slovenialaiset mäkihyppääjät Luokka:Vuonna 1983 syntyneet Luokka:Elävät henkilöt
John Maynard Smith

John Maynard Smith FRS (6. tammikuuta 1920 - 19\. huhtikuuta 2004) oli brittiläinen evoluutiobiologi ja geneetikko. Ilmailuinsinööriksi ensin kouluttautunut Smith suuntautui genetiikkaan kuulun biologi J. B. S. Haldanen vaikutuksesta. Maynard Smith sovelsi peliteoriaa evoluutioon ja julkaisi tutkimuksia myös seksin evoluution ja signaaliteorian alalta. ==Aiheesta muualla== * John Maynard Smithin muistokirjoitus Helsingin Sanomissa Luokka:Brittiläiset geneetikot Luokka:Copley-mitalin saajat Luokka:Vuonna 1920 syntyneet Luokka:Vuonna 2004 kuolleet
Sal (täsmennyssivu)

Sal ja SAL voivat tarkoittaa: *Sal, yksi Kap Verden saarista *Sal, joki Venäjällä *Sal, joki Intiassa *salpuu eli intianmerantipuu, Aasiassa kasvava puulaji *Suomen Ampumaurheiluliitto *Suomen anarkistiliitto *Suomen Aseveljien Liitto *Suomen Autoalantyöntekijäin Liitto *Suomen Aikakauslehdentoimittajain Liitto
Jason Patric

Jason Patric, syntymänimeltään Jason Patric Miller, (s. 17. kesäkuuta 1966 Queens, New York, Yhdysvallat) on yhdysvaltalainen näyttelijä. Patric on Oscar- ja Pulitzer-palkitun näytelmäkirjailija Jason Millerin ja Linda Gleasonin (näyttelijä Jackie Gleasonin tytär) poika. Koulussa näyttelemistä harrastanut Patric pääsi 19-vuotiaana mukaan televisiosarjaan Huumevartijat (1985). Televisiota seurasivat roolit vampyyrielokuvassa The Lost Boys (1987) ja Afganistanin sotaan sijoittuvassa sotaelokuvassa Sodan peto (1988). Patric on näytellyt pääosaa myös elokuvissa Rush (1991), Geronimo (1993), Speed 2 – vaara iskee vesillä (1997) ja Narc (2002). Elokuvassa Alamo (2004) hän esitti Jim Bowieta. Patric näyttelee televisiosarja Wayward Pinesin (2016) toisella kaudella. ==Aiheesta muualla== * } * } Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Lassi Mattila

Lassi Mattila (s. 20. joulukuuta 1987 Lempäälä) on uransa lopettanut suomalainen jääkiekkoilija, pelipaikaltaan hyökkääjä. Hän edusti pelaajaurallaan Lempäälän Kisaa ja Tampereen Ilvestä. Mattila pelasi ensimmäisellä SM-liigakaudellaan 2006–2007 Tampereen Ilveksessä 35 ottelua saaden kolme syöttöpistettä. Hän pelasi suurimman osan kaudesta 2007–2008 Mestistä Lempäälän Kisan riveissä, LeKin ja Ilveksen yhteistyösopimuksen puitteissa. LeKissä Mattila sai 30 ottelussa kokoon tehopisteet 10+14=24, Ilveksessä 17 ottelussa 1+1=2. Kaudella 2008–2009 hän pelasi 40 ottelua LeKissä tehopistein 11+14=25 ja kolme ottelua Ilveksessä ilman tehopisteitä. Kaudesta 2009–2010 lähtien hän on edusti vain LeKiä. Mattila lopetti pelaajauransa kauteen 2013–2014. Peliuran jälkeen Mattila on toiminut erotuomarina. Kaudella 2022–2023 hän tuomitsee päätuomarina Mestiksessä. == Lähteet == * ==Aiheesta muualla== * * Mattilan profiili Ilves.comissa Luokka:Suomalaiset jääkiekkoilijat Luokka:Vuonna 1987 syntyneet Luokka:Elävät henkilöt
Kallo (saari)

Kallo eli Mäntykallo on Porin Mäntyluodon edustalla sijaitseva kallioinen saari. Saarella sijaitsee Kallon majakka, ja saareen johtaa pengertie. Saarella toimii myös Suomen vanhin urheiluseura, vuonna 1856 perustettu Segelföreningen i Björneborg, sekä Porin merivartiosto ja luotsiasema. == Lähteet == == Aiheesta muualla == Luokka:Porin merialueen saaret
Scott Cohen

Scott Cohen (s. 19. joulukuuta 1961 New York) on yhdysvaltalainen näyttelijä. ==Ura== Elokuvadebyyttinsä Cohen teki 1990 Adrian Lynen Jaakobin painajainen -elokuvassa. Selviydyttyään ensimmäisestä elokuvaesiintymisestään Cohen on jatkanut nousuaan elokuvatähdeksi ja on saanut paljon suosiota monista rooleistaan. Cohenin tunnetuin ja pidetyin rooli lienee "Susi" TV-minisarjassa The 10th kingdom, sillä sen esittäminen poiki liki sata hänelle pyhitettyä epävirallista fanisivustoa alle viikossa. ==Elämä== Scott E. Cohen on syntynyt Bronxissa, New Yorkissa. Jazzmuusikon (Jack Cohen) poikana Cohenin alkuperäiset urasuunnitelmat keskittyivät musiikkiin, ja hän onkin edelleen taitava ja lahjakas pianonsoittaja. ===Yksityiselämä=== Naimisissa Anastasia Trainan kanssa vuodesta 1989. Heillä on yksi poika (s.1995). == Filmografia == * Jaakobin painajainen (1990/1) * The Mambo Kings (1992) * Sweet Evil (1993) * "One life to live" (televisiosarja 1994) * Roommates (1995) * The Wharf Rat (1995) (TV) * "New York News" (televisiosarja, 1 jakso) * Final Vendetta (1996) * Vibrations (1996) * Ripper (1996) (tietokonepeli) * Gotti (1996) (TV) * Private Parts (1997) * "Feds" (Televisiosarja, 1 jakso 1997) * "Kova laki" (televisiosarja, 3 jaksoa 1997) * Camp stories (1997) * A Brother's Kiss (1997) * Fall (1997) * Kylmä rinki (televisiosarja, 1 jakso 1997) * "F/X: The Series" (televisiosarja, 2 jaksoa 1997 * Gia (1998) (TV) * "New York Undercover" (televisiosarja, 1 jakso 1998) * Better Living (1998) * Cross-Eyed (1999) * Silent Witness (2000) (TV) * Perfect Murder, Perfect Town: JonBenét and the City of Boulder (2000) (TV) * The 10th kingdom (2000) (TV-minisarja) * King of the jungle (2000) * "NYPD Blue (10 jaksoa, 1994–2001) * Kissing Jessica Stein (2001) * Kiss My Act (2001) (TV) * Oikeus ja kohtuus (televisiosarja, 2 jaksoa 2002) * "Street Time" (televisiosarja 2002) * "Gilmoren tytöt" (televisiosarja, 13 jaksoa 2000–2003) * Psychoanalysis Changed My Live (2003) * "The Men's Room" (televisiosarja, 4 jaksoa 2004) * Knots (2004) * "Ilman johtolankaa (televisiosarja, 1 jakso 2004) * The Circle (2005) * Confess (2005) * "Num3rot (televisiosarja, 1 jakso 2005) * Brother's Shadow (2006) * Moonlight Serenade (2006) * "Kova laki" (televisiosarja, 11 jaksoa, 2005–2006) * Fatal Contact: Bird Flu in America (2006) (TV) * "The Return of Jezebel James" (televisiosarja, 2007) * Fortune (2007) * Oprah Winfrey Presents: Mitch Albom's For One More Day (2007) (TV) * Iron Cross (2007) * The Understudy (2008) * Winter of Frozen Dreams (2008) * Get the Gringo (2012) == Lähteet == *http://www.imdb.com/name/nm0169753/ Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Elihu B. Washburne

Elihu Benjamin Washburne (23. syyskuuta 1816 – 23. lokakuuta 1887) oli amerikkalainen poliitikko ja yksi seitsemästä veljeksestä, joilla oli keskeinen rooli Yhdysvaltain republikaanisen puolueen perustamisessa. Washburne istui Yhdysvaltain edustajainhuoneessa Illinoisin osavaltion edustajana vuosina 1853–1869. Hän toimi ulkoministerinä Ulysses S. Grantin hallinnossa kahdentoista päivän ajan vuonna 1869 ja sen jälkeen suurlähettiläänä Ranskassa. Hän pyrki mutta ei päässyt puolueensa presidenttiehdokkaaksi 1876 ja 1880, ja vetäytyi sen jälkeen politiikasta. == Lähteet == Luokka:Yhdysvaltain ulkoministerit Luokka:Vuonna 1816 syntyneet Luokka:Vuonna 1887 kuolleet Luokka:Yhdysvaltalaiset republikaanipoliitikot
Satu (sävelruno)

Satu () op. 9 on Jean Sibeliuksen sinfoninen runo vuodelta 1892. Teoksen ensimmäisen version ensiesitys oli Helsingissä 16. helmikuuta 1893 Helsingin orkesteriyhdistyksen orkesterin esittämänä, johtajana Sibelius. Sadun lopullinen versio valmistui vuonna 1902, ja sen kantaesitti Helsingissä 3. marraskuuta 1902 Helsingin filharmonisen seuran orkesteri johtajanaan Robert Kajanus. Kajanus oli Kullervon esityksen jälkeen ehdottanut Sibeliukselle, että tämä säveltäisi jonkin helposti omaksuttavan, suuren yleisön "da capo" -orkesteriteoksen, jollaisella moni säveltäjä oli rikastunut. Sibelius ei ollut ajatellut mitään sellaista säveltäessään Satua. Tämän Kajanuskin ymmärsi partituuriin tutustuttuaan. Kuitenkin syntyi yleinen harhakäsitys, että nimenomaan Satu olisi ollut Kajanuksen toivoma yleisöteos. Satu on Sibeliuksen laajimpia sävelrunoja. Siinä on kuultu enemmänkin muinaisskandinaavisia kuin kalevalalaisia piirteitä; ohjelmallista taustaa sillä ei ole. Sibelius on itse sanonut teoksesta myöhemmin sihteerilleen Santeri Levakselle: > ”Se on psykologisesti kaikkein syvällisimpiä teoksiani. Voisinpa melkein > sanoa, että siihen sisältyy koko nuoruuteni. Satu on erään sieluntilan > ilmaus. Niihin aikoihin kun kirjoitin tämän sävelrunoelman, sain itse kokea > monia järkytyksiä. Missään muussa teoksessa en ole paljastanut itseäni niin > täysin kuin Sadussa.” ==Kirjallisuutta== * * ==Aiheesta muualla== * Satu – Sibelius.fi Luokka:Jean Sibeliuksen teokset Luokka:1890-luvun musiikkiteokset
Leopold Daun

Leopold Daun (oik. Leopold Joseph Maria von und zu Daun, Thianon ruhtinas 24. syyskuuta 1705 Wien – 5. helmikuuta 1766 Wien) oli Itävallan marsalkka ja seitsenvuotisen sodan tärkeimpiä kenraaleja. Hän jää usein Preussin kuningas Fredrik II Suuren varjoon, vaikka Itävallan armeija olikin hänen johdossaan yhtä tehokas sotavoima kuin Preussinkin. ==Elämäkerta== Leopold Daun aloitti sotilasuransa vuonna 1718 Sisiliassa espanjalaisia vastaan isänsä Philipp Daunin johtamassa rykmentissä. Hänestä tuli eversti vuonna 1725 ja 1734 kenraali. Daun otti osaa Puolan perimyssotaan palvellen Italiassa ja Reinin rintamalla ja vuosina 1737–39 hän taisteli turkkilaisia vastaan. Itävallan perimyssodassa 1741–48 hän palveli Sleesiassa Preussia vastaan ottaen osaa Hohenfriedbergin ja Soorin taisteluihin 1745. Myöhemmin hän palveli Karl Alexander Lothringenin alaisuudessa ranskalaisia vastaan. Hävityn sodan jälkeen Daun sai tehtäväkseen Itävallan armeijan uudistamisen. Marsalkan arvon hän sai vuonna 1754. ===Seitsenvuotinen sota=== Seitsenvuotisen sodan aikana Daun asetettiin armeijan johtoon vuonna 1757 tavoitteena Prahaa piirittäneen Fredrik Suuren lyöminen ja kaupungin vapauttaminen. Daun onnistuikin voittamaan Fredrikin Kolinin taistelussa 18. kesäkuuta 1757. Voitosta huolimatta hän jäi edelleen vähemmän lahjakkaan Karl Alexander Lothringenin varjoon, joka palasi armeijan johtoon. Daun oli mukana Breslaun ja Leuthenin taisteluissa. Leuthenissa kärsityn tappion jälkeen hän korvasi Lothringenin Itävallan armeijan johdossa. Daun johti menestyksekkäästi Itävallan voimia Preussia vastaan vuosina 1758–60, mutta hävisi kuitenkin marraskuussa 1760 Torgaun taistelun, jossa haavoittui, ja hänen piti palata Wieniin toipumaan. Hän sai armeijan ylipäällikkyyden uudestaan vuonna 1762. Daun oli aluksi kreivi, mutta peri myöhemmin isältään Thianon ruhtinaan arvon. ==Lähteet== * Luokka:Itävallan marsalkat Luokka:Vuonna 1705 syntyneet Luokka:Vuonna 1766 kuolleet
Chuck Bednarik

Charles Philip ”Chuck” Bednarik (1. toukokuuta 1925 Bethlehem, Pennsylvania – 21. maaliskuuta 2015 Richland, Pennsylvania) oli yhdysvaltalainen amerikkalaisen jalkapallon pelaaja, jonka joukkueena oli koko hänen NFL-uransa (1949–1962) aikana Philadelphia Eagles. Hän pelasi kahdeksassa Pro Bowlissa. Bednarik oli pennsylvanialainen ja opiskeli Liberty High Schoolin jälkeen Pennsylvanian yliopistossa Philadelphiassa. Hän palveli toisessa maailmansodassa ja oli NFL:n vuoden 1949 ykkösvarauksen kohde. Bednarik sai lempinimensä ”Concrete Charlie” työskennellessään pelikausien välissä myyntiedustajana sementtiyrityksessä. Bednarikin maine on osoittautunut pysyväksi: hänet otettiin vuonna 1967 Pro Football Hall of Fameen, ja vuonna 1999 hän oli Sporting News -lehden 100 suurimman jalkapalloilijan listan 54. sijalla. Hänen mukaansa on nimetty vuosittain parhaalle yliopistotasolla pelaavalle puolustajalle jaettava Chuck Bednarik -palkinto (alkaen 1995). ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1925 syntyneet Luokka:Vuonna 2015 kuolleet
Moshe Arens

Moshe Arens (; 27. joulukuuta 1925 – 7. tammikuuta 2019) oli israelilainen Likud-puolueen poliitikko. Arens syntyi Liettuan Kaunasissa ja muutti Yhdysvaltoihin vuonna 1939. Israeliin hän muutti sen itsenäistyttyä 1940-luvun lopussa. Hän opiskeli Massachusetts Institute of Technologyssa ja California Institute of Technologyssa. Arens valittiin maan parlamenttiin, knessetiin ensimmäistä kertaa vuonna 1973. Hän istui knessetissä vuoteen 1992 ja uudestaan 1999–2003. Pääministeri Menachem Begin nimitti Arensin vuonna 1982 Israelin Yhdysvaltain-suurlähettilääksi. Hän jätti viran noustuaan puolustusministeriksi (1983–1984); hän toimi sittemmin puolustusministerinä kahdesti uudelleen (1990–1992, 1999). Ulkoministerinä hän oli 1988–1990. == Lähteet == Luokka:Knessetin jäsenet Luokka:Israelin ulkoministerit Luokka:Israelin puolustusministerit Luokka:Vuonna 1925 syntyneet Luokka:Vuonna 2019 kuolleet
Marie-Louise Linssen-Vaessen

Marie-Louise Jean Joséphine Linssen-Vaessen () oli alankomaalainen uimari ja olympiamitalisti. Hän voitti uransa aikana kolme olympiamitalia: kaksi pronssia 4 × 100 metrin vapaauintiviestistä ja 100 metrin vapaauinnista ajalla 1.07,6 Lontoosta 1948 sekä hopean 4 × 100 metrin vapaauintiviestistä Helsingistä 1952.Olympics at Sports-Reference.com EM-kilpailuista Termeulen voitti 4×100 metrin vapaauintiviestistä kultaa Wienissä 1950 ja hopeaa Monte Carlossa 1947. Vuonna 1950 hän saavutti myös 100 metrin vapaauinnin EM- hopeaa.http://www.gbrathletics.com/sport/swimecw.htm == Lähteet == * Marie- Louise Linssen-Vaessen Bio, Stats and Results Olympics at Sports-Reference.com * Alankomaiden olympiakomitea === Viitteet === == Aiheesta muualla == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1928 syntyneet Luokka:Vuonna 1993 kuolleet
Manzini (kaupunki)

Manzini on Swazimaan keskiosassa sijaitseva kaupunki. Kaupungissa on asukkaita noin 73 000 ja se on Swazimaan toiseksi suurin kaupunki Mbabanen jälkeen. Manzini tunnettiin vuoteen 1960 asti nimellä Bremersdorp. Vaikka Mbabane on Swazimaan pääkaupunki, on Manzini Swazimaan kaupan ja teollisuuden keskus. Manzinin pohjoispuolella sijaitsee Matsapha International lentokenttä. == Lähteet == Luokka:Swazimaan kaupungit
Fundamentaaliontologia

Fundamentaaliontologia on Martin Heideggerin nimitys omalle eksistentialistiselle fenomenologiselle hankkeelleen. Heidegger katsoi, että fenomenologian (ja kaiken filosofian) ainoa ja varsinainen teema on oleminen. Tämän vuoksi hän pyrki selvittämään olemisen itsensä merkityksen, jonka hän katsoi hautautuneen traditionaalisen kielen alle. Heideggerin mukaan fenomenologinen näkemys olioiden maailmasta tulee ohittaa ymmärtämällä olemassaolo itsessään kaiken olemassa olevan taustalla. Tällaisen fenomenologian tuloksena on ontologia, tiede olemisesta. Heidegger esitteli näkemystään pääteoksessaan Oleminen ja aika, jonka hän ei kuitenkaan katsonut olevan vielä ontologiaa, vaan fundamentaaliontologiaa -- eli ontologiaa edeltävää fundamentaalia tutkimusta. Fundamentaaliontologian tarkoituksena oli toimia johdantona kaikkeen ontologiaan. Heidegger teki ontologiassaan eron ”ontologisen” ja ”ont(t)isen” välillä. ”Ontologinen” liittyy aina olemiseen, kun taas ”ont(t)inen” liittyy oleviin. Heideggerin mukaan arkikielemme liittyy aina ontiseen, kun taas hänen fundamentaaliontologinen tutkimuksensa keskittyy ontologiseen. Tämän vuoksi on kehitettävä kokonaan uusi kieli: sikäli kun kieli traditionaalista, se ikään kuin peittää asiat perinteen ennakkoluuloilla. Fundamentaaliontologiassa fenomenologia analysoitiin kolmeen vaiheeseen: * Fenomenologinen reduktio: siirtyminen olevien ajattelusta olemisen ajatteluun (merkitsi siis eri asiaa kuin Edmund Husserlilla). * Fenomenologinen konstruktio: olemisen jäsentäminen ja järjestäminen, kun katse on reduktiossa kiinnitetty siihen. * Fenomenologinen destruktio: tradition ”rakennuksen purkaminen”: länsimainen metafyysinen perinne on saanut meidät ajattelemaan niin, että oleminen on unohtunut ja peittyy metafysiikan rakennelman alle. Tämä rakennelma on purettava, joskin sen osia voi käyttää uuden ontologian rakennusaineina. Fundamentaaliontologian keskeinen kysymys oli, kuinka Dasein on olemassa? Dasein oli Heideggerin nimitys eräälle ontiselle olevalle: sen voi katsoa tarkoittavan inhimillistä olemassaoloa. Heideggerin mukaan Dasein voi kyllä ymmärtää olemista, mutta yleensä unohtaa sen. Heideggerin ajattelulle oli tyypillistä todellisuuden esineellistäminen ilman ajatusta ihmisten elämän kulusta. Tässä suhteessa Martin Heideggerin ajattelu muistutti Georg Lucácsin ajattelua. Tosin Heideggerin ajatteluun ei kuulunut erityisesti taloudelliset seikat, kuten Lucácsin, jonka ajattelussa oli marxismia. == Lähteet == Luokka:Fenomenologia Luokka:Metafysiikka
666 Satan

666 Satan (666〜サタン〜) on Seishi Kishimoton luoma mangasarja, jota julkaistiin Square Enixin Gekkan Shōnen Gangan -lehdessä 2001–2007, yhteensä 76 lukua. Englanninkielisen julkaisun nimi muutettiin O-Parts Hunteriksi alkuperäisen nimen aiheuttamien uskonnollisten kiistojen vuoksi. Sarjan aineksina on käytetty kabbalaisia perinteitä, juutalaiskristillistä demonologiaa ja japanilaisia kansanperinteitä. Vaikka Viz Media muuttikin sarjan nimeä, itse sisältöä ei ole sensuroitu, muutettu tai poistettu. Sarjassa ei ole saatananpalvontaa. Päähenkilö on nuori mustavalkohiuksinen poika nimeltään Jio Freed. Hän tutustuu Ruby Crescent -nimiseen aarteenmetsästäjätyttöön, ja he lyöttäytyvät yhteen. Myöhemmin joukkoon tulee mukaan myös Ball-niminen poika. Heidän metsästämänsä aarteet ovat O-Parts-nimellä kutsuttavia aseita, joita vain O.P.T.:t (O-Parts Tacticians) voivat käyttää; Jio ja Ball ovat tällaisia henkilöitä. Sarja on melko perinteistä, lupsakkaa, nuorille pojille suunnattua seikkailutarinaa. Pääteemana on ystävyyden, hyväksytyksi tulemisen, luottamuksen ja rakkauden tärkeys. Sarjassa esiintyy monia enkeleitä ja demoneita, joista osa kulkee vapaana ja osa on ihmis- tai eläinisännän sisällä. Saatana on tarinan kannalta näistä tärkein, siitä sarjan nimi. == Aiheesta muualla == * https://myanimelist.net/manga/32/666_Satan Luokka:2000-luvun anime ja manga Luokka:Mangasarjat Luokka:Seikkailuanime ja -manga Luokka:Shōnen
Scott Carpenter

Scott Carpenter (1. toukokuuta 1925 – 10. lokakuuta 2013) oli yhdysvaltalainen astronautti. Hänet valittiin vuonna 1959 yhdeksi seitsemästä alkuperäisestä astronautista Mercury-avaruusohjelmaa varten. Scott Carpenter pääsi toisena yhdysvaltalaisena maata kiertävälle radalle John Glennin Mercury 6 -lennon jälkeen ja oli neljäs yhdysvaltalainen avaruudessa Alan Shepardin, Gus Grissomin ja John Glennin jälkeen. Carpenterin ainoa avaruuslento oli 24. toukokuuta 1962 laukaistu Mercury 7. Kuten John Glenn hän kiersi kolmesti maan. Painottomuudessa vietetty kokonaisaika oli 4 t 39 min 32 s. Carpenter syntyi Boulderissa, Coloradossa, mutta asui ensimmäiset vuotensa New Yorkissa ja valmistui Boulder High Schoolista vuonna 1943. Hän opiskeli myöhemmin Coloradon yliopistossa samassa kaupungissa. Carpenter otti syksyllä 1963 virkavapaata Nasan astronauttijoukoista osallistuakseen Yhdysvaltain laivaston Sealab-ohjelmaan. Heinäkuussa 1964 Bermudalla Carpenter vahingoitti moottoripyöräonnettomuudessa vasemman kätensä. Kahden leikkauksen (vuosina 1964 ja 1967) jälkeen käteen ei saatu palautetta liikkuvuutta ja Carpenter julistettiin sopimattomaksi avaruuslennoille. Hän erosi Nasasta elokuussa 1967. Vuonna 1965 Carpenter osallistui sukeltajana Sealab II -projektiin ja eli 28 päivää vedenalaisessa asunnossa (painekammio) Kalifornian rannikolla. Sealab tutki lähinnä saturaatiosukelluksen pitkäaikaisia psykologisia vaikutuksia. Carpenter toimi laivaston Sealab III -ohjelman sukellusoperaatioiden johtajana. Hän erosi laivastosta 1969 minkä jälkeen hän perusti Sea Sciences, Inc.:n, valtamerien resursseja hyödyntävän ja ympäristön tilaa edistävän yrityksen. Carpenter kirjoitti yhdessä tyttärensä Kristen Stoeverin kanssa muistelmateoksensa For Spacious Skiesin, joka julkaistiin vuonna 2003. == Lähteet == == Aiheesta muualla == * Scott Carpenterin elämäkerta NASAn sivuilla (englanninkielinen) * Scott Carpenterin virallinen kotisivu (englanninkielinen) Luokka:Yhdysvaltalaiset avaruuslentäjät Luokka:Vuonna 1925 syntyneet Luokka:Vuonna 2013 kuolleet
Norbert Wiener

Norbert Wiener (26. marraskuuta 1894 Columbia, Missouri – 18. maaliskuuta 1964 Tukholma, Ruotsi)Norbert Wiener oli yhdysvaltalainen matemaatikko. Hän oli edelläkävijöitä stokastisten prosessien ja signaalikohinan tutkimuksessa. Wienerin tutkimukset liittyivät sähkö- ja viestintätekniikkaan sekä ohjausjärjestelmiin. Wiener oli myös kybernetiikan perustaja. == Suomennettu teos == * == Lähteet == Luokka:Yhdysvaltalaiset matemaatikot Luokka:Kyberneetikot Luokka:Vuonna 1894 syntyneet Luokka:Vuonna 1964 kuolleet
Satu (täsmennyssivu)

Satu voi tarkoittaa seuraavia asioita: * SATU, Sähköinen asiointitunnus *satu, kuvitteellinen tarina *Satu, naisen etunimi *SATU, Suomen audiovisuaalisen alan tuottajat, suomalainen järjestö *Satu (En saga), Jean Sibeliuksen sinfoninen runo *S/S Satu, vuonna 1909 rakennettu höyrylaiva *Satu, kesäperunalajike
Andrea Camilleri

Andrea Calogero Camilleri (6. syyskuuta 1925 Porto Empedocle, Italia – 17. heinäkuuta 2019) oli italialainen rikoskirjailija. Hän nousi kansainväliseen maineeseen Montalbano-sarjallaan, jonka ensimmäinen osa Veden muoto ilmestyi vuonna 1994. Camilleri oli syntyjään sisilialainen. Hänen ensimmäinen romaaninsa Il corso delle cose on vuodelta 1978, mutta menestykseen hän nousi vasta 1990-luvulla. Camillerille myönnettiin Nino Martoglion kansainvälinen kirjapalkinto vuonna 1998 sekä Pisan yliopiston kunniatohtorin arvo vuonna 2005. ==Suomennoksia== * Veden muoto (2003) * Terrakottakoira (2004) * Eväsvoro (2005) * Viulun ääni (2006) * Retki Tindariin (2008) * Yön tuoksu (2010) * Törmäyskurssilla (2011) * Hämähäkin kärsivällisyys (2013) * Paperikuu (2015) ==Lähteet== ==Aiheesta muualla== * Mariantonia Cerrato, L'alzata d'ingegno: analisi sociolinguistica dei romanzi di Andrea Camilleri, Franco Cesati Editore, Firenze, 2012 ISBN 9788876674419 Luokka:Italialaiset rikoskirjailijat Luokka:Vuonna 1925 syntyneet Luokka:Vuonna 2019 kuolleet
Tristram Cary

Tristram Ogilvie Cary (14. toukokuuta 1925 Oxford, Englanti - 24\. huhtikuuta 2008 Adelaide, Australia) oli brittiläinen säveltäjä. Hän syntyi Oxfordissa kirjailija Joyce Caryn pojaksi ja opiskeli Lontoon Westminster Schoolissa. Hän oli monipuolinen säveltäjä; hänen tuotantoonsa kuuluu muun muassa elektronista taidemusiikkia sekä elokuva- ja televisiomusiikkia. Elizabeth II myönsi hänelle Order of Australia -mitalin 10. kesäkuuta 1991.It's an honour ==Lista töistä== ===Kamari- ja soolosoitinmusiikkia=== *Sonata for Guitar Alone (1959) *Three Threes and One Make Ten (1961) *Narcissus huilulle (1968) *Romantic Interiors viululle ja sellolle (1973) *Family Conference 4 klarinetille (1981) *Seeds Mixed Quintet (1982) *String Quartet No.2 (1985) *Rivers 4 lyömäsoittimelle(1986) *Black, White & Rose marimballe (1991) *Strange Places Pianolle (1992) *Messages sellolle (1993) *Through Glass Piano ja elektroniikka (1998) ===Elektroninen musiikki=== ====C-kasetille==== *Suite - the Japanese Fishermen (1955) *4 5 - A Study in Limited Resources (1967) *Birth is Life is Power is Death is God is....(1967) *Continuum (1969) *Suite - Leviathan '99 (1972) *Steam Music (1978) ====Tietokoneelle==== *Nonet (1979) *Soft Walls (1980) *Trellises (1984) *The Impossible Piano (1994) ===Elokuvat=== *The Ladykillers, Ealing Studios (1955) *Time Without Pity, Harlequin (1956) *The Little Island Animated, Richard Williams (1958) *Sammy Going South, Michael Balcon (1963) (Royal Command Film Performance 1963) *EXPO 67 Montréal - All film soundtracks for Industrial Section, British Pavilion (1967) *A la Mesure de l'Homme, Canadian Government (1967) *Quatermass and The Pit, Hammer Films (1967) *A Christmas Carol, ABC Films (1972) *The Fourth Wish, SA Film Corporation (1976) ===Radio=== *The Children of Lir (Craig) (1959) *La Machine Infernale (Cocteau) (1960) *The End of Fear (Saurat) (1960) *King Lear (Shakespeare) (1960) *The Flight of the Wild Geese (Dillon) (1961) *The Ballad of Peckham Rye (Spark) (1962) Italia Prize *The Ha-Ha (Dawson) (1963) *The Rhyme of the Flying Bomb (Peake) (1964) ===Televisio=== *Jane Eyre (Brontë) (1963) *"The Daleks" (7-part Dr Who serial) (1963) *Madame Bovary (Flaubert) (1964) *Marco Polo (Dr Who serial) (1964) *Mill on the Floss (Eliot) (1964) *The Head Waiter (Mortimer) (1966) *"The Daleks' Master Plan" (12 part Dr Who serial) (1966) *The Paradise Makers (Winch) (1967) *The Million Pound Banknote (Twain) (1968) *Sinister Street (Mackenzie) (1969) *The Mutants (Dr Who serial) (1972) ===Teatteri ja sekalaiset=== *Macbeth Old Vic Theatre (1960) *Henry IV, Pt.I Old Vic Theatre (1961) *La Contessa (Druon, dir: Helpmann) (1965) *Die Ballade von Peckham Rye Salzburg Festival (1965) *Escalator Music and Centre Music EXPO 67, Montreal *Hamlet Theatre Roundabout, (1968) *Music for Light Olympia London (1968) *"H" (Wood) National Theatre (1969) ==Lähteet== ==Aiheesta muualla== * *Tristram Caryn kotisivut Luokka:Brittiläiset säveltäjät Luokka:Vuonna 1925 syntyneet Luokka:Vuonna 2008 kuolleet
Laitteistokuvauskieli

Laitteistokuvauskielet (, HDL) ovat ohjelmointikielten kaltaisia täsmäkieliä. Laitteistokuvauskielellä voidaan antaa formaali kuvaus tietokonelaitteistosta, esimerkiksi suorittimesta, jota voidaan käyttää muun muassa kyseisen laitteiston käyttäytymisen simulointiin ja toiminnan oikeellisuuden varmistamiseen ennen kuin laite fyysisesti valmistetaan. Kuvausta voidaan myös sopivaa ohjelmistoa käyttämällä hyödyntää logiikkasynteesissä, jossa koodista luodaan piirustukset esimerkiksi ASIC-piirille () tai kytkennät FPGA-piirille (). Laitteistokuvauskielillä on merkittävä osa nykyaikaisessa digitaalisuunnittelussa. Kaksi ylivoimaisesti käytetyintä laitteistokuvauskieltä ovat VHDL ja Verilog. == Laitteistokuvauskielet vs. ohjelmointikielet == Useimpien laitteistokuvauskielten syntaksi perustuu johonkin ohjelmointikieleen, esimerkiksi VHDL perustuu Adaan ja Verilog C:hen. Kielet kuitenkin sisältävät laitteiston tarkkaan kuvaukseen tarvittavia erityisrakenteita ja eroavat siksi merkittävästi ohjelmointikielistä. Esimerkiksi ohjelmointikielillä kirjoitetut ohjelmat suoritetaan suurimmaksi osaksi sekventiaalisesti, eli käskyt suoritetaan yksi kerrallaan peräkkäin. Tietokonelaitteistoissa rinnakkaisuutta esiintyy paljon ja tämän johdosta laitteistokuvauskielissä on rakenteita, joiden avulla on helppo kirjoittaa rinnakkaista koodia. Laitteistokuvauskielillä on myös mahdollista mallintaa laitteistoläheisellä tavalla eri osalohkojen välistä digitaalista ja joskus myös analogista signalointia. == Tulevaisuus == Laitteistokuvauskielillä on perinteisesti ollut huomattavasti vaikeampaa ja työläämpää toteuttaa algoritmi kuin ohjelmointikielillä. Laitteistokuvauskielet ovat viime aikoina alkaneet lähestyä ominaisuuksiltaan ja abstraktiotasoltaan korkean tasoon ohjelmointikieliä, erityisesti C++:aa. Esimerkiksi SystemC:n ja SystemVerilogin kaltaisilla kielillä on mahdollista mallintaa laitteistoa järjestelmätasolla () ja transaktiotasolla () siinä missä VHDL ja Verilog toimivat matalammalla rekisterisiirtotasolla (, RTL). Mooren lakia mukaileva kehitysvauhti on yksi merkittävä syy miksi korkeamman abstraktiotason työkaluille tulee olemaan yhä enemmän tarvetta. == Laitteistokuvauskieliä == * Verilog * VHDL * SystemC * SystemVerilog * GPSS II Luokka:Tietokonetekniikka
Vauva-tv

Vauva-tv on MTV Juniorilla esitettävä televisio-ohjelma. Ohjelma on niin sanottu televisiokuvakirja, jossa esitetään erilaisia esineitä ja kuvia. Ohjelmaa esitetään MTV Juniorilla arkipäivisin klo 11.30 alkaen. Luokka:Lastenohjelmat
Aldo Ciccolini

thumb|right|Aldo Ciccolini 2005. Aldo Ciccolini (15. elokuuta 1925 Napoli, Italia – 1. helmikuuta 2015 Pariisi, Ranska) oli klassinen pianisti. Hän sai vuonna 1969 Ranskan kansalaisuuden ja opetti vuosina 1970–1983 Pariisin konservatoriossa. Hän levytti monipuolisesti muun muassa Satieta, Lisztiä ja Beethovenia. ==Lähteet== Luokka:Italialaiset pianistit Luokka:Ranskalaiset pianistit Luokka:Vuonna 1925 syntyneet Luokka:Vuonna 2015 kuolleet
Viktor von Tschusi zu Schmidhoffen

Viktor Ritter von Tschusi zu Schmidhoffen (28. joulukuuta 1847 Smichow − 3. maaliskuuta 1924 Tännenhof) oli itävaltalainen lintutieteilijä. Tschusi opiskeli Wienissä ja erikoistui lintutieteeseen ja varsinkin palearktiseen lajistoon. Hän edisti suuresti Itävalta-Unkarin lintutiedettä. Hän oli American Ornithologists' Unionin (AOU) jäsen vuodesta 1884. Hän julkaisi noin 700 kirjoitusta. Hänen lintukokoelmistaan 554 täytettyä lintua sekä 6 756 ja 700 kappaleen nahkakokoelmat ovat Wienin Hofmuseumissa. Noin 1 600 nahkaa on Münchenissä Zoologische Staatssammlung Münchenissä ja 1 578 Salzburgin ornitologisessa instituutissa.Notes and News Vuosina 1868–1870 hän matkusteli paljon Tirolissa, Saksassa, Pohjois-Italiassa ja Itävallassa. Hänen puolisonsa oli Natalie Kuhn von Kuhnenfeld. Ensimmäisen maailmansodan aikana ja sen jälkeen Tschusi perheineen eli köyhyydessä, kunnes 1921 hänestä tehtiin Innsbruckin yliopiston kunniatohtori ja hän alkoi saada Itävallan valtiolta eläkettä. Tschusi nimesi muun muassa pensasvarpusen alalajin transcaspicus. == Lähteet == Luokka:Itävaltalaiset ornitologit Luokka:Vuonna 1847 syntyneet Luokka:Vuonna 1924 kuolleet